PLUTO
Doamne!
Dle comisar Tawashi, am aflat numele victimei.
Este Junichiro Tazaki, jurist.
El a trimis spre aprobare Legile Roboților.
E chiar acela care le-a dat roboților libertate și egalitate?
- Da. - Ei bine,
să-i interogăm pe cei din grupurile contra legilor roboților.
Da, să trăiți!
Coarne, deci?
Parcă am mai auzit undeva de cazuri despre coarne.
Pun pe cineva să verifice.
Hei, tu!
Totuși, ce s-a întâmplat aici?
Ce a cauzat asta?
S-a prăbușit singură sau a folosit cineva un excavator?
Analizăm acum.
Nu cred că vouă v-ar fi fost imposibil.
Poftim?
Pentru un robot cu ceva forță, asta ar fi o nimica toată.
Dle comisar Tawashi!
Elveția și Germania au avut cazuri despre coarne.
Exact!
Le-au găsit în capul unui robot distrus, Mont Blanc.
A mai fost un caz în Düsseldorf, Germania.
Victima, Bernard Lanke, era și un lider al Mișcării de Eliberare a Roboților.
Să contactăm Europol
și să discutăm cu cei care anchetează fiecare caz!
De fapt, conform acestor date,
același detectiv se ocupă de ambele cazuri.
Același detectiv?
Da, chiar un detectiv robot.
Un robot, zici?
Cum îl cheamă?
Gesicht.
Ce chestie!
Ce anume?
Când te privesc,
sistemul meu de identificare dă erori, neștiind dacă ești om sau robot.
Mi se zice des asta.
Te-am văzut de multe ori la știri,
dar să te văd stând chiar în fața mea...
La știri?
Da.
Când te-ai alăturat forțelor de menținere a păcii
în cel de-al 39-lea război al Asiei Centrale,
s-a făcut vâlvă în presă.
Da.
M-am dus doar să restabilesc pacea pentru poporul acela. Dar...
Dar te-au tratat ca pe o vedetă.
Da.
Poftim!
Poftă bună!
Ce este?
Nimic, doar că pare să-ți placă de-a binelea.
Sunt sigur că-i evident că mă prefac că beau.
Cu cât mă prefac mai mult, cu atât simt că înțeleg.
Ce să înțelegi?
Când ceva e delicios.
Nu știu dacă e chiar o senzație umană, dar simt în suflet asta.
Incredibil!
Mai devreme, când l-ai văzut pe puști jucându-se cu o jucărie nouă,
chiar ai vrut una și tu?
Da. Jucăria e foarte la modă printre copii.
Dar melcul?
Poftim?
Mai devreme, ai găsit un melc în ploaie.
Da.
N-ai cules doar un specimen
al unei moluște gasteropode din familia Helicidae.
Ai simțit ceva.
Viața te impresionează, nu?
Poate? Habar n-am.
Ești la înălțimea reputației tale. Ești uimitor.
Poate arăți ca un copil,
dar știu că inteligența ta artificială îmi e superioară.
De asta am fost vândut.
Arăt ca un copil. Oamenilor li s-a părut amuzant, așa că m-au vândut la circ.
Te-au vândut?
Gesicht?
Nu e nimic. Îmi pare rău că am adus vorba.
E în regulă.
O să trec la subiect.
Așa cum am menționat în e-mail,
Mont Blanc din Elveția și Nord Doi din Scoția
au fost victimele unor crime în serie.
Crezi că și eu sunt în pericol?
Da. Încă nu am dovezi, dar cred că scopul ucigașului poate fi...
să-i distrugă pe cei mai avansați șapte roboți din lume.
Dar de ce?
Cred că știi de ce.
Gesicht, pot să-ți citesc cipul de memorie?
Poftim?
Poate cele văzute și auzite de tine ne-ar putea oferi indicii
Nu pot face asta.
Conține informații secrete despre alte cazuri și datele mele personale.
A, da! Inteligența ta artificială e mai avansată decât a mea.
Am încredere în tine.
Durează doar un minut.
Mulțumesc!
Poți să ștergi orice n-are legătură
- cu ancheta? - Da.
Sper să găsești indicii pe care eu nu le-am observat.
Ceva ce n-ai observat...
Scuze, Gesicht!
- Mă duc la baie. - La baie?
E un alt obicei dezvoltat prin imitarea naturii umane.
Înțeleg.
La cât de mult li te asemeni, are sens.
TOALETĂ
Gesicht, tu...
Plouă, nu glumă.
Da.
Pleci chiar acum din Japonia?
Da, am mult de lucru
și trebuie să mai discut cu încă trei roboți despre asta.
Te rog să revii în vizită, Gesicht! Îmi promiți?
Da, promit.
Soția ta e minunată.
De asta n-am vrut să te las să-mi citești cipul...
Nu râde de oamenii mari! Șterge datele imediat!
O să fie bine.
Tu și soția ta veți fi bine.
Orice s-ar întâmpla, vă puteți descurca.
Mulțumesc!
Rămas-bun, Atom!
Gesicht, te voi aștepta!
Sigur ne vom revedea!
POLIȚIA METROPOLITANĂ
DIVIZIA DE CRIMINALISTICĂ
Cauza morții?
Moarte prin sufocare.
Sufocare?
Care a fost arma crimei? O frânghie?
Încă nu știm.
Știm doar că a fost strâns de gât.
- Nu sunt probe? - Nu.
Afișează copia 3D!
Cred că știu cine ar putea fi făptașul.
Serios? Știi?
Sigur. Dacă suspectul nu a lăsat nicio urmă, înseamnă că...
Ce bizar...
Tu!
Atom!
Bună ziua, dle comisar Tawashi, dle inspector Nakamura!
Cine ți-a dat voie să fii aici?
Am permis să intru.
Ați cerut ajutorul Europolului pentru anchetă, nu?
Mi-am instalat memoria detectivului Gesicht, responsabil cu acest caz.
Am datele despre cazul Mont Blanc din Elveția și despre cazul Düsseldorf.
Ce bine o fi să fiți roboți și să puteți face schimb de creiere!
Dar dacă credeți că așa știți totul, vă înșelați amarnic!
Voi, roboții, nici nu știți când ceva e frumos sau gustos.
Deși, în cazul ăsta, poate soiul vostru pricepe mai bine.
Ați făcut-o, în cele din urmă. Un robot a ucis.
Ce te face să spui asta?
Niciun om n-ar fi putut face asta fără să lase urme!
O ființă omenească ar fi lăsat în urmă amprente, păr, ceva,
dar aici nu e nimic!
Ce părere ai despre asta?
Aici, sub dărâmături, e ceai verde.
Ceai verde?
Da, două cești de ceai sparte și niște jeleu de fasole roșie yokan.
- Afișează aici! - Da, să trăiți!
Ceaiul fusese făcut de curând.
Autopsia a depistat ceai și yokan în stomacul victimei.
Ai oferi ceai și yokan dacă ar veni un robot în vizită?
Tu te prefaci mereu că mănânci!
Veranda...
Hortensii...
Stăteau afară și admirau hortensiile.
Afișează acolo!
Confirmăm că erau hortensii în grădină, în zona aceea.
Roboții nu înțeleg frumusețea, nu? Încă mai crezi că un robot a făcut asta?
Ce vrei să spui?
Că un om a comis crima și apoi a făcut praf casa?
Că, după ce a admirat cu drag hortensiile, a demolat casa?
- Afișează declarațiile martorilor! - Da!
Da, a fost ca o tornadă.
Am auzit un răcnet groaznic și casa din vecini a dispărut brusc!
Incredibil că e încă în picioare casa noastră. Ce tornadă imensă!
Vezi? Au spus că e o tornadă!
Una nefiresc de țintită, care a distrus o singură casă!
Ce părere ai despre asta?
După aceea, dl Tazaki s-a dus în grădină.
Poți afișa imaginea cadavrului, te rog?
N-ar trebui să vadă un copil...
Este în regulă!
Doar arată ca un copil. E robot.
A, da...
Afișează!
Da, domnule!
Coarne.
Zeul morții avea coarne.
Asta e din memoria lui Gesicht...
Stăpânul lumii de apoi în mitologia romană...
Pluto.
Scuzați-mă!
Dl Junichiro Tazaki folosea stilouri?
Are o bătătură pe degetul mijlociu. Pare să fi scris cu stiloul.
Ploaia a șters-o, dar se mai vede niște cerneală pe mâna sa.
Sunt urme umede.
S-a repezit din grădină în casă. Spre camera de zi!
Priviți! Chiar aici.
E o călimară cu aceeași cerneală ca pe mână.
Afișează asta!
CERNEALĂ
Probabil a dat peste ea căutând ceva.
Ce căuta?
Poți să arăți ce e dedesubt?
Cărți de vizită?
COMISIA DE ANCHETĂ
Comisia de anchetă?
Iată!
O carte de vizită cu cerneală și amprente.
A cui este?
Iar asta!
Orice ai spune, nu mă voi răzgândi.
Tracia poate spune ce vrea,
dar nu le facem roboți ca să-i folosească la război!
Doamne!
Dle profesor Ochanomizu?
Atom!
Aveți un moment liber?
Sigur. Ce te aduce aici la ora asta?
Dle profesor Ochanomizu!
Ați auzit de un savant pe nume Junichiro Tazaki?
Da, am auzit că a murit.
A fost implicat într-un incident...
El a propus Legile Roboților.
A fost un mare om.
Dar de Bernard Lanke?
Lanke?
Susținea puternic Legile Roboților.
Da, îl cunosc, deși nu l-am mai văzut de ani.
Ce e cu el?
A murit.
Dle profesor, unde l-ați cunoscut pe dl Lanke?
În cel de-al 39-lea război al Asiei Centrale, la o comisie de anchetă.
Chiar înainte să moară, Junichiro Tazaki căuta o carte de vizită.
Pe a dv., dle profesor.
Încerca să mă contacteze?
Da. Cred că sunteți în pericol.
Cineva vrea să vă ucidă.
Pe dv. și pe ceilalți foști membri ai comisiei Bora.
Vă rog, spuneți-mi!
Ce anume e Bora?
A pornit de la suspiciunea că Regatul Persiei
deținea roboți de distrugere în masă.
După cum știi,
Regatul Persiei era condus de dictatura lui Darius al XIV-lea.
Cetățenii și roboții săi erau rău tratați,
încălcând tratatele Națiunilor Unite.
Darius al XIV-lea a folosit o forță militară zdrobitoare
ca să subjuge țările vecine,
în încercarea de a cuceri toată Asia Centrală.
Atunci a fost propus
tratatul privind interzicerea fabricării de roboți de distrugere în masă.
A fost imediat aprobat de Națiunile Unite.
La scurt timp, Regatul Persiei
a fost suspectat că are roboți de distrugere în masă.
Alexander, președintele Statelor Unite ale Traciei,
cel care a cerut tratatul, a formulat acuzațiile împotriva Persiei.
Pe baza acuzațiilor sale,
Comisia de anchetă Bora a fost trimisă în Regatul Persiei.
Nimeni nu știa ce e Bora,
dacă era doar un nume de cod sau la ce se referă.
Dar am fost membru al comisiei de anchetă alături de Lanke
și de dl Tazaki.
Ce s-a întâmplat cu Bora?
Roboții de distrugere în masă menționați de Statele Unite ale Traciei,
au fost de negăsit.
Atunci, pe ce bază au formulat asemenea acuzații?
Era un geniu.
Un geniu?
Se credea că armata sofisticată de roboți a Regatului Persiei
era rodul minții unui savant genial.
Cum se numea acest savant?
Era cunoscut drept Dr. Goji.
Nimeni nu-i știa numele adevărat
sau cum arăta.
Nici nu știam dacă exista cu adevărat.
Cam atât am aflat.
Dar am vizitat un loc.
Era sub pământ, sub o veche moschee.
Tot nu știu prea bine ce-am văzut acolo,
grămezile de corpuri de roboți...
Regatul ne-a explicat
că erau resturile unor roboți inutilizabili.
Iar apoi,
a început războiul.
Ești bine, Mont Blanc?
Sunteți loviți?
Brando a distrus 2.895.
Am distrus 2.962.
Câți ai distrus, Mont Blanc?
Mulți.
Mulți, zici?
Ce impresionant!
Au fost 3.022.
Ce facem aici?
Am venit aici pentru o cauză dreaptă, nu?
Să eliberăm roboții de persecuție.
De asta am venit, nu?
Noi...
Accesează rețeaua!
Palatul lui Darius al XIV-lea e pe cale să se prăbușească.
Forțele de menținere a păcii au intrat în centrul orașului.
Un emisar al păcii?
Lui Atom îi e ușor.
De ce-am venit aici, întrebi?
Pe cine ar fi trebuit să distrugem?
Pe cine trebuia să urâm?
Să urâm?
Da.
Ce naiba e chestia asta căreia îi zic ei „ură”?
TURNEUL ESKKKR
BRANDO
- Brando! - Brando!
Ce alunecare de teren!
Cu adevărat de neînvins!
Ultima rundă a turneului ESKKKR s-a sfârșit cu victoria lui subită!
Neînvins în 936 de meciuri consecutive!
Se va sfârși vreodată legenda acestui erou de neînfrânt?
Cel mai puternic războinic din istorie!
Brando!
A fost un meci impresionant, Brando.
Nu, sunt cam șubred în ultima vreme.
Uneori, nu mă pot mișca după un meci, ca acum.
Dar e ciudat.
Toți purtați aceleași costume de lupte în ring,
dar când îl porți tu, ești cel mai puternic.
Îți trebuie doar experiență ca să câștigi majoritatea meciurilor.
Restul e noroc.
Noroc?
Da. Știu că oamenii râd când un robot vorbește despre noroc.
Dar eu sunt un om norocos.
E un oraș vechi, nu?
Da.
Locuiesc la etaj.
Pari să te întrebi ce caută un campion la lupte într-o asemenea cocioabă.
Deloc...
Firește, cu banii din meciuri aș putea să locuiesc într-o vilă luxoasă.
Totuși,
am ales să-mi folosesc banii pentru altceva.
Sunt acasă! Regele luptelor s-a întors!
Tati!
- Ești acasă! - Bine ai revenit!
Bine, copilași!
Ați fost cuminți?
Tati, ce puternic ești!
- Ai fost uimitor! - Cu siguranță!
Bun venit acasă, dragul meu!
Ce?
Era să uit. Ea e Mine, soția mea.
Mă bucur să te cunosc. Eu sunt Gesicht, de la Europol.
E timpul să luăm cina!
- Mor de foame! - Mi-e tare foame!
Haideți!
Intră, te rog!
Prinde-mă dacă poți!
Să nu vărsați ceva!
Hei, tu!
Nu alergați la masă!
Domnule, chiar sunteți detectiv?
Da.
Atunci, aveți vreo armă tare?
Nu, mă tem că nu am nimic tare.
Termină cu întrebările prostești!
Să vezi ce ți-o iei dacă o ții tot așa!
Te rog să-i scuzi!
N-am mai avut demult o cină așa de distractivă.
Ce zici? Nu-i așa de rău să cinăm ca oamenii, nu?
Da, veselă și plină de viață.
Așa e la noi acasă.
E sărbătoare în fiecare zi!
Dragă! Mănâncă-ți salata!
Mama e cea mai puternică din casa asta!
E campioană mondială, nu?
Campioană!
Gata cu prostiile! Terminați-vă cina!
Ce înfricoșătoare! Chiar e campioană!
Dorm toți?
Da.
Să nu bei prea mult.
Cu banii câștigați, mi-am realizat viața asta.
Aha.
Cum sunt luptător profesionist,
Mine n-are de unde ști când am să ajung bucăți acasă.
O vreme a trebuit să stea singură acasă, zilnic cu grijă.
Atunci a intrat legea aia în vigoare.
Regimul adopțiilor pentru roboți.
Am luat unul mai întâi. Apoi, al doilea. Cu cât mai mulți, mai bine.
Acum avem cinci.
E amuzant.
Înainte să avem copii, nu-mi păsa dacă voi fi făcut bucăți într-o luptă.
Dar acum,
vreau să trăiesc cât mai mult.
Ciudat, nu?
Am înfiat copii, ca să pot muri oricând,
dar, acum că-i am, nu vreau să mor.
Sunt sigur că și Mont Blanc voia să trăiască.
L-am cunoscut în timpul celui de-al 39-lea Război al Asiei Centrale.
Dar, mai presus de amintirea luptelor,
îmi amintesc cum glumeam și discutam nopțile.
Îmi povestea despre arbori, păsări, tot soiul de lucruri.
Un tip grozav ca el
să moară astfel...
Știi un robot pe nume Nord Doi?
Da, doar după nume.
A murit.
Săptămâna trecută.
Avea o viață liniștită în Scoția, ca majordom al unui compozitor și...
A fost ucis?
Da. Și acum ești și tu în pericol.
Nu-ți face griji pentru mine!
Sunt regele luptelor.
De asta ești vizat!
Să poftească!
După ce i-au făcut lui Mont Blanc...
Ai să vezi, am să-i fac bucăți.
Te rog, nu fi nesăbuit! Dacă ai probleme, să mă suni imediat!
Mai vrei una?
Băutura asta energizantă turcească e destul de puternică.
Mai vreau eu!
Tu nu primești nimic!
Bine...
Sigur nu vrei să te conduc înapoi?
Nu, pot să iau un taxi până acolo.
Bine. Să revii curând pe la noi!
Mulțumesc, m-am simțit grozav azi!
Da, copiii sunt grozavi, știi?
Poate te mai gândești.
Cinci ar putea fi cam mulți, totuși.
Ai dreptate.
Îți dau tot corpul pentru 500 de ZEUS.
Ce s-a întâmplat?
Nu e nimic. Poate am băut prea mult.
Ești sigur că poți ajunge acasă singur?
Da, voi fi bine.
Bine, dacă zici tu.
Ai grijă de tine!
Dacă se întâmplă ceva, contactează-mă!
- Auzi... - Da?
Ți-am zis că victoria depinde de noroc, nu?
Oamenii lasă lucrurile în voia sorții, dar eu zic că norocul se câștigă.
Pentru că am o familie, am norocul de partea mea acum.
Dacă se întâmplă ceva, sună-mă!
Sunt un om norocos.
Da.
Mulțumesc! Mă bazez pe tine.
Te rog...
Să nu mori!
I-a prins ambele încheieturi! Ăsta să fie sfârșitul?
Smulge-i brațul!
Rupe-i-l!
Răsucește-l!
Iată-l, campionul neînvins!
Ce meci perfect pentru a-și apăra titlul de campion mondial!
Toți sunt vrăjiți de arta lui Hercule, zeul nostru al războiului!
- Hercule! - Hercule!
Luna viitoare, Hercule va avea o confruntare
cu Brando din Turcia, campionul european!
Iată postura lui specifică! Zeul luptei!
E o statuie splendidă, Hercule.
Le-am spus să nu o ridice.
Am zis că ar strica priveliștea asupra locului de patrimoniu mondial.
Dar mi-au făcut o statuie în costum de luptă.
Oamenilor le plac chestiile astea.
Am văzut lupta de aseară.
Ai fost puternic, ca de obicei.
Ca de obicei, zici?
Vrei să bem un ceai și să discutăm?
Nu imit oamenii.
Sunt robot.
O mașină de ucis care-și distruge adversarii.
Dar în ultimele tale lupte...
Crezi că m-am înmuiat, nu?
Că m-am abținut aseară, când chiar conta.
Te îngrijorează următorul meci cu Brando?
Am auzit că te-ai dus să-l vezi.
Da.
Era în formă maximă.
Sunt convins.
M-am luptat cu el de multe ori și știu că e dur.
Așa cum era atunci...
În cel de-al 39-lea război al Asiei Centrale?
Detectiv Gesicht!
Știi de ce oamenilor le place să construiască aceste monumente?
Pentru că uită.
Înainte ca memoria să li se stingă. construiesc astea, să țină minte.
Dar iată-ne!
Dacă nu le ștergem, amintirile noastre vor dăinui veșnic.
Ne amintim lucrurile foarte bine.
De camarazii noștri.
Grămezi de leșuri de roboți, și de-ai noștri și de ai lor...
Așa am învățat
despre intenția criminală.
De atunci, n-am mai putut să-mi distrug adversarii.
Cum numesc oamenii acest sentiment?
Compasiune, poate?
Auzi...
Da?
Nu crezi...
că evoluăm?
Dar de ce, tati?
Ai promis că vii cu noi la zoo!
Da.
Îmi pare rău, copii!
A apărut o treabă de care trebuie să mă ocup.
Cum?
Deci ne lași baltă?
Vin cu voi data viitoare.
Promit!
O să-ți încalci iar promisiunea!
Pe cuvântul meu de bărbat!
Iar bărbații adevărați nu-și încalcă promisiunile.
Gata cu văicăreala!
Vin eu cu voi.
Ești un mincinos, tati!
Îmi pare rău!
O problemă la muncă. S-a întâmplat ceva?
E un interviu.
Un interviu?
Este o discuție cu Miss Istanbul.
Îi eram dator redactorului și nu l-am putut refuza.
Distracție plăcută la interviu!
Soțul tău e campion european.
Am obligații...
Ce s-a întâmplat?
Nu mă lua cu „ce s-a întâmplat”!
Ți-ai luat costumul de luptă fără permisiune!
Nu va fi o problemă. Îl voi aduce înapoi imediat.
Nu asta e ideea.
Ai luat și camionul fără să întrebi.
Dacă se întâmplă ceva, nu te vor lăsa să lupți!
Urmează meciul cu Hercule...
Exact de asta.
Poftim?
Îl împrumut ca să mă pregătesc pentru următorul meci.
Așa o fi, dar...
Liniștește-te, amice!
Profesore, credeți că aceste incidente au fost cauzate de un om sau...
De un robot?
Sau o combinație dintre cele două?
Brau1589 e singurul robot care a ucis un om vreodată.
Chiar e adevărat?
De ce întrebi?
Nu contează. Ce defecte avea inteligența artificială a lui Brau1589?
N-avea defecte.
Poftim?
Inteligența artificială era perfectă.
Perfectă...
O inteligență artificială perfectă a ucis un om...
Ce înseamnă asta?
Oare...
era omenească?
Ar trebui să fie un loc bun.
Ce s-a întâmplat?
Detectiv Gesicht?
Conectează-te, Hercule!
Nu se poate!
Atom, conectează-te și tu!
Atom, ce s-a întâmplat?
Primesc un semnal din Istanbul...
Gesicht, ce se întâmplă aici?
Brando ne transmite ceva.
Ține canalul deschis!
Brando!
O să-ți arăt ce luptă am în mine!
Stai! Încetează, Brando!
Brando, fugi!
L-am localizat. E pe coasta Mării Negre.
Să mergem, Gesicht!
Să-l răzbun...
pe Mont Blanc!
Brando, nu-l înfrunta direct! Suntem pe drum!
Semnalul e perturbat.
Ce se întâmplă, Atom?
Profesore, trebuie să plec!
Unde?
Cineva îl atacă pe Brando.
Trebuie să mă grăbesc!
Atât de puternic...
Ce naiba e asta?
Ce-a fost asta?
Brando, răspunde!
Brando!
Marea...
Am reușit.
Brando!
L-am învins.
Brando!
Am câștigat.
Dar mi-a venit de hac...
Venim! Rezistă, Brando!
Hercule!
Următoarea noastră luptă...
Abia o așteptam.
Și eu.
Te-aș fi învins.
Nu te prosti!
Nu se știe niciodată!
Venim să te luăm!
Stai acolo și așteaptă-ne!
Vă trimit datele pe care le-am analizat... despre cel cu care m-am luptat.
Brando, nu te forța!
Ce?
Ce straniu...
E familia lui Brando.
La naiba...
Circuitele mele
sunt stricate.
Brando, ajunge!
Fir-ar să fie!
Nu pot să transmit
datele corecte...
Ai făcut destule.
E ciudat.
Scuze, dragii mei!
Nu pot controla...
Detectiv Gesicht!
Nu ți-am spus?
Sunt un om norocos.
Da.
Le-am promis copiilor
că îi duc la zoo.
Am promis asta ca bărbat.
Spune-le...
să nu-și facă griji...
Sunt un... om norocos...
Brando!
De aici a transmis Brando ultima oară.
I-am trimis un semnal, dar nu a răspuns.
Tot ce văd
e petrol la suprafața apei
și multe resturi pe fundul mării.
Gesicht!
Hercule!
Pentru o clipă,
ați observat o interferență în ce transmitea Brando?
Nu...
Era un semnal de la altcineva, în afară de Brando?
Da, altă inteligență artificială, scăpată de sub control...
Era ca un bruiaj.
Bruiaj?
Ce ar putea fi?
- Atom, poți afișa pe ecran? - Da.
Atom, arată-ne și nouă!
Am înțeles.
Aici, imediat după asta.
Ce naiba e asta?
Cum îi spun oamenii?
Moartea întruchipată.
Moartea întruchipată?
Emoție.
Durere copleșitoare...
Suntem în Colosseumul Moscheii Albastre, în Istanbul.
O mulțime de oameni au venit să deplângă moartea eroului lor, Brando.
Tati!
Dăm legătura reporterului de la fața locului.
Sunt la fața locului.
Fundul mării e plin de resturi,
care se presupune că aparțin lui Brando.
Poliția și armata continuă căutările,
dar sursele spun că ar fi cu neputință
să recupereze toate resturile, din cauza fundului mării.
Cât o mai ții așa?
Se apropie termenul limită al luptei pentru titlu!
Mă asculți, Hercule?
Dacă nu lupți, te dau în judecată pentru încălcarea contractului!
Sunt Al Haft, cel mai mare promotor! Mă auzi?
N-au găsit nimic.
N- au găsit nicio bucată din criminal.
Până acum au găsit doar fărâmițe din Brando.
Brando s-a luptat aici cu ucigașul și a câștigat.
De ce nu găsim bucăți din ucigaș?
Hercule!
Chiar și armata și poliția au renunțat să le recupereze.
De ce ar trebui s-o faci tu, mai ales pe cheltuiala ta?
E vorba de prietenia ta cu Brando?
Fanii te așteaptă!
Vor ca Hercule, zeul luptei, să se întoarcă în ring.
Și eu vreau asta.
Te rog, Hercule!
Întoarce-te...
Hercule! Am găsit brațele lui Brando!
Bravo!
Recuperați-le cu grijă!
De fapt, e cam complicat!
Erau pe un recif de stâncă, la 100 km de aici,
nu pe fundul mării!
Te ducem acolo!
Stai!
Hercule!
Întoarce-te! Întoarce-te și luptă încă o dată!
Hercule...
Acolo, pe stânca aia!
Ce naiba...
Cipul de memorie al lui Brando.
Coarne.
Nu pot să cred...
Ucigașul...
n-a murit încă!
Brando!
Subtitrarea: Elena Irimia